text: Hvør verður føroyameistari í flogbólti?
text: #000002
text: Í dag verða seinnu FM-finalurnar í Føroya Tele-deildini hjá kvinnum og monnum spældar í høllini á Hálsi.
text: #000003
text: Rajko Petrovic 200+ finalurVenjarin hjá SÍ, Rajko Petrovic, var mánakvøldið í síni finalu nr. 200 í Føroyum, tá ið SÍ spældi finalu í kvinnuunglingadeildini og vann 3-1 á Fleyr. Finalan í Føroya Tele-deildini í dag verður tann seinasta hjá Rajko, sum hevur boðað frá, at hann gevst sum venjari eftir finaluna.
text: #000005
text: Hagtalsliga mótbrekkan hjá FleyrAfturat tí at spæla ímóti góðum liðum, spæla Fleyr-liðini eisini ímóti hagtølunum í dag, tí enn er tað aldrin hent, at tað liðið, sum hevur vunnið fyrstu finaluna, ikki er vorðið føroyameistari. Hagtalsliga mótbrekkan er tí brøtt hjá Fleyr-liðunum, sum noyðast at vinna fýra sett í dag fyri at vinna føroyameistaraskapin: fyrst trý sett í vanliga dystinum, og síðani eitt gullsett.
text: #000007
text: GullsettiðÍ 2010 var fyrsta ferð, at finalur vórðu spældar um føroyameistaraskapin í flogbólti. Áðrenn ta tíð høvdu øll føroyameistaraheitini verið avgreidd við vanligari landskapping.
text: #000008
text: Nógvar av finalunum hesi 12 árini hava verið minniligar, og sterkastar í minninum eru kanska tær frá 2021, sum báðar vórðu avgjørdar við gullsetti.
text: #000009
text: Henda skipan var sett í verk í 2016, og longu fyrsta árið varð gullsettið brúkt, eftir at Fleyr og Dráttur høvdu vunnið hvør sína finalu. Gullsettið vann Fleyr 16-14.
text: #000010
text: Árið eftir var tað aftur gullsett sum avgjørdi føroyameistaraheitið, tá menninir hjá SÍ vunnu 17-15 á Fleyr.
text: #000011
text: Í fjør var eisini neyðugt við gullsetti hjá kvinnunum, tá somu lið sum í ár vóru í finaluni. Tá vann Fleyr gullsettið 15-12.
text: #000012
text: Áðrenn gullsettið varð tikið í nýtslu í 2016, varð ein triðja finala spæld, um liðini høvdu vunnið hvør sín dyst. Fyrstu ferð tað hendi, var fyrstu ferð, at farið varð at spæla finalur í 2010. Menninir hjá SÍ og Mjølni vóru í finaluni og vunnu hvør sín 5-settara. Tí varð neyðugt við einum triðja og avgerandi dysti. Hann vann SÍ 3-0.
text: #000013
text: Bert eina aðra ferð eru tríggir finaludystir spældir. Tað var í 2015, tá kvinnurnar hjá TB vunnu triðja finaludystin 3-0 á Drátti.
text: #000014